open-index/open-wikipedia-markdown huggingface dataset:
מועצה אזורית מטה אשר

**מועצה אזורית מטה אשר** היא מועצה אזורית במחוז הצפון שבישראל, נפת עכו, בהרי הגליל המערבי. נקראת על שם שבט אשר שישב באזור בתקופה הישראלית.

## היסטוריה
המועצה הוקמה בשנת 1982 על ידי איחוד של שלוש מועצות אזוריות: מועצה אזורית געתון, מועצה אזורית נעמן ומועצה אזורית סולם צור. המועצה משתרעת על שטח של כ-220,000 דונם ובה כ-27.5 אלף תושבים. תושבי הקיבוצים מהווים כ-54% מכלל תושבי המועצה. כמו כן כלולים בה הכפר הבדואי ערב אל-עראמשה והכפר הערבי שיח' דנון.

## גבולות
גבולותיה הגאוגרפיים של המועצה האזורית הם:
* בצפון – הגבול בין ישראל ללבנון, שלומי
* בדרום – הקריות, מועצה אזורית זבולון
* במערב – ים התיכון, הערים נהריה עכו והקריות
* במזרח ובדרום מזרח – מועצה אזורית משגב, מועצה אזורית מעלה יוסף וכפר יאסיף.

## אוכלוסייה

המבנה הארגוני של המועצה מוגדר מ-3 אשכולות: אשכול חברתי, אשכול כספי ואשכול הנדסי.

## חינוך
במועצה האזורית ישנם 3 בתי ספר תיכונים:  סולם צור, בית חינוך אופק ומנור כברי ומספר בתי ספר יסודיים, ביניהם גוונים שבעין המפרץ.
### ספורט
ענף הספורט המוביל במועצה הוא הכדורעף. קבוצת הפועל מטה אשר/עכו היא אלופת המדינה ומחזיקת גביע המדינה (2019) ולזכותה 15 תוארי אליפות (12 ברציפות) ו-12 זכיות בגביע המדינה (7 ברציפות). היא מדורגת במקום הראשון בישראל במספר הזכיות.

## יישובי המועצה

### יישוב לשעבר

* חצרות יסף (נסגר ב-2004)

## ראשי המועצה
### לפני האיחוד
**געתון**:
* חייקה גרוסמן מעברון (1950–1952)
* מאיר אורקין מעברון (1952-1955)
* אפרים (פרויקה) ויז׳נסקי מעברון  (1955 - 1959)
* יוסף (יושקה) מאיר מגעתון (1959 - 1964)
* שלמה הררי מסער (1964 - 1970)
* נתן לכוביצר מבן עמי- ממלא מקום בשנת 1969.
* אברהם (אבוש) גנז מיחיעם (1970 - 1977)
* אברהם (בוניו) רונן מגעתון (1977 ל-1982)

**סולם צור**:
* ברוך מצנע ממצובה
* אריה לוטן מחניתה
* שמואל אילן מראש הנקרה (1965–1968,  1970–1971)
* דוד קורן מגשר הזיו (1968–1969, 1979–1981)

**נעמן**:
* מרדכי פרנקל מכפר מסריק 1956 – 1962
* יצחק קייטש מעין המפרץ 1962 - 1964
*צבי רייז מעין המפרץ 1964 - 1982 

### לאחר האיחוד
* יחזקאל בריט מכברי
* יהודה שביט מכברי (1994–2013)
* יורם ישראלי מגעתון (2013–2018)
* משה דוידוביץ מבוסתן הגליל (2018–)

## לקריאה נוספת
* הספרייה האזורית מטה אשר

## קישורים חיצוניים

* אתר המועצה האזורית מטה אשר
* 
* אתר עמותת הוותיק גליל מערבי
*  אבשלום קור, באופן מילולי במלחמה: שני קיבוצים ושני מושבים - סיפורי גבורה בשרשרת, גלי צה"ל, 3.7.2024

## הערות שוליים

*
קטגוריה:הגליל המערבי
קטגוריה:נחלת שבט אשר
מטה אשר
ניוזוויק

שמאל|ממוזער|גיליון של הניוזוויק מ-16 בינואר 1950
**ניוזוויק** (באנגלית: **Newsweek**) הוא שבועון חדשות אמריקני.

## היסטוריה
השבועון נוסד על ידי תומאס מרטין ב־17 בפברואר 1933, בשם News-Week. בשנת 1937 מלקולם מואר מונה לנשיאו ולעורכו הראשי, והרחיב אותו בצורה משמעותית.

בשנת 1985, שינה השבועון את העיצוב שלו עקב התחרות עם המגזין "טיים" שהיה בעל עיצוב מודרני וקליל. הניוזוויק הוסיף כתובות וצילומי צבע, שינה את הגרפיקה שלו וקיצר את אורך הכתבות.

בשנת 2000, השיק מהדורה מזרח-תיכונית בערבית.

משנת 1961 ועד 2010, המגזין היה בבעלות חברת "וושינגטון פוסט". בשנת 2003 נמכר השבועון ביותר מארבעה מיליון עותקים, מתוכם כשלושה מיליון בארצות הברית לבדה. ב-2010 צנחה התפוצה ל-1.5 מיליון גיליונות, ובאוגוסט אותה שנה, בעקבות הפסדים של למעלה מ-30 מיליוני דולרים, נמכר השבועון לאיל מערכות השמע סידני הרמן, על פי אחד הדיווחים תמורת דולר אחד, בנוסף לנטילת חובותיו. לאחר הרכישה מוזג השבועון עם אתר החדשות הדיילי ביסט והעורכת שלו טינה בראון מונתה עורכת ראשית משותפות.

באוקטובר 2012, הודיע "ניוזוויק" כי עם התחזקות המגמה של צריכת חדשות באינטרנט והירידה במקביל בכמות הפרסום בדפוס, בסוף השנה האזרחית יחדל השבועון מלהוציא מהדורות מודפסות, ויפורסם אך ורק במהדורה מקוונת כלל עולמית בשם "ניוזוויק גלובל". עם זאת, משקיפים טענו כי הסיבה להפסקת מהדורת הדפוס נבעה מהקושי של המגזין לעניין את קוראיו. המהדורה המודפסת האחרונה של השבועון יצאה לאור ב-23 בדצמבר 2012. ב-2014 ניוזוויק נרכש על ידי חברת המדיה הדיגיטלית IBT, המחזיקה בנוסף לו עוד עשרים אתרי תוכן. IBT החליטה לחזור ולהדפיס את ניוזוויק ולהפיץ אותו בדוכני העיתונים ברחבי ארצות הברית במרץ 2014.

בפברואר 2016, ביטל את חומת התשלום באתר.

בפברואר 2018, העורך הראשי, ראש מערכת החדשות וכתבת בעיתון פוטרו, לאחר שפרסמו כתבות על מצבה הפיננסי של החברה-האם והתייחסו לחקירות המתנהלות נגדה.

## פעילות

בתקופה שבה הופיע השבועון בדפוס הוא יצא לאור במגוון שפות: אנגלית (מהדורה אמריקנית), אנגלית (מהדורה בינלאומית), יפנית, קוריאנית, פולנית, רוסית, ספרדית וערבית.

מאז 1998 ניוזוויק מפרסם רשימה לאומית של בתי ספר תחת הכותרת "בתי הספר התיכוניים הטובים בארצות הברית"
(The Complete List of the 1,200 Top U.S. High Schools)

סניפי המערכת:
* מערכת ראשית: ניו יורק, ארצות הברית
* סניפים בארצות הברית: לוס אנג'לס, שיקגו, דאלאס, מיאמי, וושינגטון, דטרויט, בוסטון וסן פרנסיסקו
* סניפים מחוץ לארצות הברית: בייג'ינג, קייפטאון, ירושלים, לונדון, מקסיקו סיטי, מוסקבה, פריז וטוקיו

העיתון מפרסם את דירוג בתי החולים הטובים ביותר בעולם (באנגלית: 'World’s Best Hospitals), דירוג שנתי של בתי חולים. הדירוג מודד בתי חולים מ-21 מדינות. החל משנת 2019 המגזין מבצע את הדירוג בשיתוף עם החברה הגרמנית למידע מחקרי עולמי, .Statista Inc. הדירוג מבוסס על המלצות של אנשי מקצוע בתחום הרפואה תוצאות מסקרי מטופלים ומדדי ביצועים רפואיים מרכזיים. .Statista Inc, בשיתוף פעולה עם ספק הביטוח המהימן GeoBlue, הזמין עשרות אלפי אנשי מקצוע בתחום הרפואה במדינות הנבחרות לסקר מקוון מספטמבר עד נובמבר 2019. ניתן להשוות את הניקוד רק בין בתי חולים באותה מדינה. המחקר כולל רשימה גלובלית של 100 המפות.

## קישורים חיצוניים

* 

* 
* 
* 
* 
* 
* 
* 

## הערות שוליים

קטגוריה:שבועונים
קטגוריה:ארצות הברית: כתבי עת
שילוב (מסלול צבאי)

**שילוב** הוא מסלול גיוס מיוחד הכולל שירות צבאי מלא של שלוש שנים בצה"ל, ושנתיים לימוד בישיבה, עם אפשרות ללימודי המשך. התלמידים מתחילים בשנת הלימודים הראשונה מיד לאחר בית הספר ובסופה מתגייסים לשנה וחצי. לאחר שנה וחצי חוזרים התלמידים לעוד שנה בישיבה, ולאחריה משלימים עוד שנה וחצי בצבא. בניגוד לשירות במסגרת של ישיבות ההסדר התלמידים אינם משרתים במחלקות נפרדות, ויכולים להתגייס לכל יחידה בצה"ל. 

ישיבת הקיבוץ הדתי עין צורים, שנסגרה בתחילת ה'תשס"ט הייתה הישיבה הראשונה שפעלה במסלול זה. כיום ישיבה אחת פועלת במסלול זה, ישיבת מעלה גלבוע, השייכת אף היא לתנועת הקיבוץ הדתי.

## השילוב המיוחד
מסלול השילוב המיוחד נוצר בישיבת מעלה גלבוע, תוך שיתוף פעולה עם ראש אגף כוח האדם בצה"ל. השאיפה מאחוריו הייתה יצירת בית מדרש פעיל יותר, שיותיר רושם רב על תלמידי תיכון שמעוניינים לבדוק את הישיבה לקראת סיום תקופת הלימודים. במסגרת המסלול, התלמידים משרתים בצבא למשך שנתיים בלבד, תוך התחייבות לעסוק ברבנות או בהוראה. למסלול זה מורשים להצטרף רק תלמידים בודדים מכל מחזור, באישור מיוחד של ראשי הישיבה. במסלול תמכו בתחילה ראשי הישיבה גלעד וריינר, ובהמשך הצטרף גם הרב ביגמן, למרות התנגדות בשלבים מוקדמים. בתחילת דרכו, המסלול נתקל בהתנגדות גם מצד תלמידי הישיבה, אולם כיום הוא התקבל לחלוטין בישיבה.

קטגוריה:גיוס בני ישיבות לצה"ל
חמזה בן-עלי

**חמזה בן עלי** (ערבית: **حمزة بن عليّ**; 985–?) אחד מבין מפיצי הדת הדרוזית בתחילת דרכה.

## ביוגרפיה
על פי האמונה הדרוזית, בתקופתו של אלחאכם באמר אללה, הח'ליף השישי של השושלת הפאטמית במצרים, הופיעו ארבעה מבשרים שונים, כשהשלושה הראשונים ביניהם הכינו את הקרקע להגעתו של המבשר הרביעי, הגדול מכולם, חמזה בן-עלי. כשהיה בן-עלי בן 20 בא לחצרו של אל-חאכם באמר אללה והתקבל מיד על ידי המושל. בשנת 1017 הכריז אל-חאכם באמר אללה על חמזה בן-עלי כאימאם של "דת המווחדון".

בן עלי היה ידוע בכתיבתו הרהוטה, וכתב מכתבים רבים אל קהילות מצרים והמזרח התיכון. במכתבים אלו תיאר את ההתגלות האלוהית (בדמות אל חאכם) וקרא לאנשים רבים לבוא לאמץ ולהצטרף לדת החדשה – דת הדרוזים.

לחמזה בן-עלי מיוחס חיבורם של איגרות 35-5 באיגרות החוכמה, כתב הקודש הדרוזי.

## קישורים חיצוניים
* 

## הערות שוליים

קטגוריה:אנשי דת דרוזים
קטגוריה:ילידי 985
קטגוריה:נפטרים ב-1021
שלמה הלברשטאם (הראשון)

האדמו"ר רבי **שלמה הלברשטאם (הראשון)** (תר"ז, 1847 – א' בתמוז תרס"ה, 4 ביולי 1905) היה מקים חסידות באבוב והאדמו"ר הראשון שלה. בנו של רבי מאיר נתן הלברשטאם בן רבי חיים הלברשטאם מצאנז ומחבר הספר דברי חיים.

## תולדות חייו
בשנת תרט"ו (1855) התייתם מאביו, ועבר לגור אצל סבו (אבי אמו) רבי אליעזר מדז'יקוב (בנו של רבי נפתלי מרופשיץ). בשנת תרכ"א (1861) נישא לרבקה הענא, בתו של רבי יהושע מקמינקה. לאחר פטירתה נישא לרעכיל בריינדל בתו של רבי מנשה טייטלבוים (בן רבי נחום צבי מדרוהוביטש, גזע סיגט).

הופקד על ידי סבו רבי חיים הלברשטאם לערוך את תשובותיו ההלכתיות, יחד עם בן דודו רבי משה מברדיוב (בנו של רבי ברוך הלברשטאם מגורליץ). תשובות אלו נדפסו בתור ספר "דברי חיים". סבו גם למדו קבלה וסדר קריאת הקוויטעל (הפתקאות).

בשנת תרכ"ה (1865) נתמנה כרב בעיירה ביקאובסק, וכיהן בה כעשר שנים. לאחר מכן עבר לכהן כרב בעיירה אושפיצין (כינויה היהודי של העיירה אושוויינצ'ים) ובווישניצה. בשנת תרנ"ב (1892) נתמנה כרב לקהילת באבוב שבגליציה שם התחיל לכהן באדמורו"ת והתפרסם בחכמתו צדקתו וקדושתו. היה מגדולי המנהיגים של יהדות גליציה והשפעתו הייתה גדולה. הוא נודע במומחיותו הרוחנית בקריאת הפתקאות (הקווטיעל) אותה למד מסבו רבי חיים מצאנז.

נפטר בעיירת הנופש באד נויהיים שבגרמניה בא' תמוז תרס"ה (1905).

ילדיו היו מאשתו הראשונה, רבי בן ציון הלברשטאם ובתו חיה שיינדל אשת רבי חיים יעקב טייטלבוים מלימנוב (בנו של רבי משה יוסף מאויהל).

## פועלו הציבורי
רבי שלמה הקים את חסידות באבוב והיה האדמו"ר הראשון שלה. בנוסף, הוא ייסד את ישיבת עץ חיים, שבהנהגת בנו רבי בן ציון הלברשטאם הפכה לרשת ישיבות בת כ-40 ישיבות ברחבי גליציה. הוא תמך בתנועת מחזיקי הדת שהקים רבי יהושע מבעלז איתו היה בקשרים טובים ועבדו בשיתוף פעולה בהצגת היהדות מול השלטונות האוסטריים.

מעט מדברי תורתו של רבי שלמה אשר שרדו את השריפה הגדולה בווישניצא, הודפסו בקובץ 'עטרת שלמה', המודפס בספר קדושת ציון. 

## לקריאה נוספת
* **דער ערשטער רב פון באבוב** (הרב הראשון מבאבוב), בורו פארק תשע"ה. יצא על ידי חצר באבוב 45.
* אהרן סורסקי, **מרביצי תורה מעולם החסידות**, חלק ב, בני ברק, תשמ"ז, עמ' קיא-קנה.

## קישורים חיצוניים
* רבי שלמה הלברשטאם בקובץ המאור, אתר היברובוקס.
* 

קטגוריה:אדמו"רי באבוב
קטגוריה:רבנים פולנים
קטגוריה:ילידי 1847
קטגוריה:נפטרים ב-1905
אלוסטריה

שמאל|ממוזער|300px|מולקולת המוגלובין; ארבעת אתרי הקישור לחמצן צבועים בירוק

**אָלוֹסְטֶרְיָה** (באנגלית: **Allostery**) היא תכונה של אנזימים וחלבונים. תופעה זו מתרחשת כשמולקולה מסוימת (המכונה בהקשר זה אפקטור) נקשרת לאנזים או לחלבון, ומשנה את נטייתו להיקשר לסובסטרט (במקרה של אנזים) או לליגנד (במקרה של חלבון).

המילה נטבעה על ידי ז'אק מונו על בסיס היוונית (ἄλλος, אחר, ו-στερεὀς, (גוף) מוצק, במובן של עצם תלת-ממדי), כדי להתייחס להבדל במיקום המרחבי בין מקום קשירת האפקטור לבין מקום קשירתו של הסובסטרט או הליגנד.

המוגלובין, אחד החלבונים הנפוצים והנחקרים ביותר בביוכימיה, הוא חלבון אלוסטרי. כל מולקולת המוגלובין מורכבת מארבע תת-יחידות; כל אחת מהן מסוגלת לקשור מולקולה דו-אטומית אחת של חמצן (**O<sub>2</sub>**). לאחר שנקשרת מולקולת חמצן אחת להמוגלובין, צורתו המרחבית של החלבון משתנה, ועל ידי כך נעשים שלושת אתרי הקישור האחרים בהמוגלובין חשופים יותר לסביבה החיצונית, דבר ה**מגביר** את נטייתם לקשור מולקולות חמצן.

במקרה של המוגלובין, הן האפקטור והן הסובסטרט הם אותה מולקולה (חמצן או פחמן דו-חמצני). במקרים רבים אחרים מדובר בשתי מולקולות שונות.

## קישורים חיצוניים

## הערות שוליים

קטגוריה:ביוכימיה
קטגוריה:אנזימים
מטבוליט

**מטבוליט** (באנגלית: **Metabolite**) הוא שם כולל לכל תרכובת המיוצרת בתהליך של חילוף חומרים (מטבוליזם) ביצורים חיים.

נהוג להבדיל בין שתי רמות של מטבוליטים:

* **מטבוליטים ראשוניים**: תרכובות חיוניות לחיים ולתחזוקה השוטפת של התא, למשל: אנזימים המשתתפים במטבוליזם ובחלוקת התא, התרכובות המרכיבות את ממברנת התא, נוקלאוטידים וחלבונים הבונים את החומר התורשתי.
המטבוליטים הראשונים מיוצרים בשלב הגידול הלוגריתמי (שלב הגידול המהיר).
* **מטבוליטים משניים**: תרכובות בעלות תפקידים תומכים אך לא חיוניים, למשל: פיגמנטים וחומרי הגנה מפני יצורים אחרים (אנטיביוטיקה, למשל). למטבוליטים המשניים תפקידים אקולוגיים בדרך כלל, המשפיעים על האופן בו היצור מתנהג עם סביבתו.
המטבוליטים המשניים מיוצרים בשלב הגידול היציב.

## קישורים חיצוניים
* 

קטגוריה:ערכים שבהם תבנית בריטניקה אינה מתאימה
קטגוריה:מטבוליזם
מסע המלך (סדרת משחקים)

**מסע המלך** (אנגלית: **King's Quest**) היא סדרה של משחקי הרפתקאות גרפיים מתוצרת Sierra Entertainment (לשעבר Sierra On-Line). הסדרה נחשבת בעיני רבים כקלאסיקה מתור הזהב של משחקי ההרפתקה והיא זאת שבנתה בראש ובראשונה את המוניטין של החברה, כהמשך להצלחה של הפרק הראשון בסדרה, שהוא משחק הרפתקאות הגרפי הראשון לכלול אנימציה. על הובלת פיתוח רוב המשחקים בסדרה אחראית רוברטה ויליאמס (Roberta Williams), שהקימה את סיירה ביחד עם בעלה, קן וויליאמס (Ken Williams).

## סדרת המשחקים

## תיאור
העולם בו מתרחשת סדרת "מסע המלך" התרחב עם כל משחק על מנת להכיל את העלילות השונות. הסדרה מתרחשת במספר ארצות שונות, ביניהן Daventry (מסע המלך 1), Kolyma (מסע המלך 2), Llewdor (מסע המלך 3), Tamir (מסע המלך 4) ו-Serenia (מסע המלך 5).

הדמויות הראשיות בכל פרק בסדרה הן המלך גרהאם (King Graham) ובני משפחתו. קיים רק יוצא מן הכלל אחד - "מסע המלך 8" - בו השחקן שולט על סר קונר מדבנטרי (Sir Connor of Daventry), האביר של המלך גרהאם. 

המשחקים מכילים בתוכם סיפורים ודמויות מסיפורי מיתוס ואגדה רבים, כולל היפה והחיה, עוץ לי גוץ לי, כיפה אדומה והרוזן דרקולה. המשחקים הראשון והשני מורכבים כל אחד מאוסף סיפורים כזה, ולאחר מכן בהדרגה המשחקים מתחילים לכלול כמות יותר גדולה של סיפורים ודמויות מקוריות. 

ארבעת המשחקים הראשונים בסדרה הם בעלי ממשק מבוסס-טקסט הדורש מהשחקן להקליד את הפקודות שעל הדמות במשחק לבצע (כגון "קח טבעת"). המשחקים החמישי, השישי והשביעי בסדרה הם משחקים בעלי ממשק הצבעה והקלקה. המשחק השמיני אינו משחק הרפתקאות קלאסי והוא משלב תכונות של משחקי תפקידים ופעולה. 

בסך הכול יצאו לאור שמונה משחקים רשמיים בסדרה המקורית של "מסע המלך". יצאו מספר המשכי מעריצים לא רשמיים, כגון The Silver Lining (שלא יצא במלואו). כמו כן, יצאו מספר חידושים לא-רשמיים למשחקים בסדרה, כאשר הבולטים ביניהם הם אלה של חברת AGD Interactive. משחקים אלה מוסיפים על הסיפור של המשחקים המקוריים, כך שלמשל החידוש למשחק השני מחבר את העלילה לזו של המשחק השמיני.

בשנת 2015 יצא משחק אתחול רשמי לסדרה, שנקרא "מסע המלך". המשחק הוא משחק הרפתקאות המשלב סצנות אקשן. המשחק מכיל גרסאות חדשות של חלק מהסיפורים מהמשחקים המקוריים, וכן חלקי עלילה שלא היו במשחקים המקוריים. 

## ראו גם
*מסעותיו של טורין - משחק הרפתקאות קומי מבית סיירה

## קישורים חיצוניים

* 
* 
* 
* 

קטגוריה:משחקי Sierra Entertainment
קטגוריה:משחקי הרפתקה ממוחשבים
קטגוריה:משחקי מחשב
קטגוריה:משחקי וידאו משנת 1984
קטגוריה:משחקי וידאו משנת 1985
קטגוריה:משחקי וידאו משנת 1986
קטגוריה:משחקי וידאו משנת 1988
קטגוריה:משחקי וידאו משנת 1990
קטגוריה:משחקי וידאו משנת 1992
קטגוריה:משחקי וידאו משנת 1994
קטגוריה:משחקי וידאו משנת 1998
קטגוריה:סדרות משחקי וידאו
קטגוריה:משחקי וידאו שפותחו בארצות הברית
תקרית גלייביץ

**תקרית גלייביץ** (בגרמנית: **Überfall auf den Sender Gleiwitz**; בפולנית: **Prowokacja gliwicka**) הייתה מבצע דגל כוזב שבוצע על ידי גרמניה הנאצית, והוצג לציבור הגרמני ולעולם כאילו הייתה זו מתקפת פתע פולנית נגד תחנת רדיו של גרמניה. מטרת המבצע הייתה לשמש תירוץ לפתיחת המערכה בפולין שהחלה את מלחמת העולם השנייה.

## רקע
מחודש מרץ 1939 העלתה גרמניה דרישות טריטוריאליות כלפי פולין, בנוגע למעמדה של העיר החופשית דנציג והמסדרון הפולני. ב-23 באוגוסט 1939 נחתם הסכם ריבנטרופ–מולוטוב אשר הכשיר את הקרקע לפלישה גרמנית לפולין. במקביל ניהלה גרמניה מסע תעמולה במשך מספר חודשים, שכלל סיפורי זוועה על גורלו של המיעוט הגרמני בפולין, בדומה לתעמולה בנוגע לגורלם של הגרמנים האתניים בחבל הסודטים אשר הביאה לביתורה של צ'כוסלובקיה.

מאז תחילת חודש אוגוסט עסק האס אס בהכנת הרקע התעמולתי לפלישה לפולין. היטלר הורה על פרובוקציה במסגרתה תבוים תקרית גבול, אשר האשמה בה תוטל על פולין ותכשיר את הפעולה הצבאית. תחת שם הקוד "מבצע הימלר" הוכנו מדים וכלי נשק פולניים, וכן רוכזו אסירים שיוכלו לשמש כקורבנות, אשר לכאורה "נהרגו" במהלך ההתקפה. אסירים אלו כונו בשם הקוד "שימורים".

## האירוע
ב-31 באוגוסט 1939, בשעה שמונה בערב, נכנסו אנשי אס אס חמושים בפיקודו של שטורמבאנפיהרר (מקביל לדרגת רב-סרן) אלפרד נאויוקס, שלבשו מדים של פולנים, לתחנת הרדיו בעיר גלייביץ (כיום גליביצה, פולין), במחוז שלזיה שבגרמניה, בסמוך לגבול הפולני, ודאגו שצוות התחנה ישדר משדר קצר בפולנית לפיו "תחנת הרדיו בגלייביץ היא עתה בידיים פולניות". לאחר מכן הם הביאו למקום אזרח פולני למחצה בשם פרנצ'ישק הוניוק (Franciszek Honiok), שהורעל לפני כן והוצג כגרמני שנרצח. למחרת הוזמנו למקום נספחים אמריקאים להראות להם את האירוע.

ב-1 בספטמבר, בנאום שנשא ברייכסטאג, הודיע היטלר כי ביום הקודם היו 21 תקריות גבול, מהן שלוש "חמורות". תקריות אלו שימשו כתירוץ להתקפה ה"הגנתית" שהנחית הוורמאכט באותו הבוקר כנגד פולין.

המתקפה בגלייביץ שימשה את גרמניה הן כלפי חוץ, על מנת לא להיראות כתוקפנית, והן כלפי פנים, על מנת לאחד את העם הגרמני מאחורי הפלישה המתוכננת.

המתקפה בגלייביץ ידועה כאירוע שפתח את מלחמת העולם השנייה, בדומה לרצח הארכידוכס פרנץ פרדיננד לפני מלחמת העולם הראשונה, אם כי בניגוד לרצח הארכידוכס, לא היה זה אירוע ספונטני כי אם פרובוקציה נאצית מבוימת.

עיקר הידיעות על האירוע מגיעות מנאויוקס, חבר באס אס ובאס דה, שנתפס על ידי ארצות הברית בסוף שנת 1944 והעיד בתצהיר על פעולותיו. התצהיר הוגש כראיה במהלך משפטי נירנברג. נאויוקס סיפר כי בראשית אוגוסט 1939 קיבל הוראה מריינהרד היידריך, ומראש הגסטפו היינריך מילר, לביים התקפה פולנית על תחנת הרדיו הגרמנית בגלייביץ, שתשמש כתואנה לפלישה לפולין.

## הערות שוליים

קטגוריה:קרבות פולין במלחמת העולם השנייה
קטגוריה:המערכה בפולין
קטגוריה:שלזיה (פרובינציה)
קטגוריה:1939 בגרמניה
קטגוריה:הונאה צבאית במלחמת העולם השנייה
קטגוריה:מבצעי דגל כוזב
אסד

**אסד** (**أسد**) היא מילה בערבית שפירושה "אריה".

קטגוריה:שמות משפחה ערביים
אשרת (יישוב)

**אָשְׁרַת** (ההגייה המקובלת היא אוֹשרת, אך ההגייה התקנית היא בקמץ גדול, ash, על משקל צָפְנַת) הוא יישוב קהילתי ישראלי הנמצא בגליל המערבי מדרום-מזרח לנהריה ומצפון-מזרח לעכו ושייך למועצה האזורית מטה אשר.

היישוב הוקם בשנת 1983 כהרחבה למושב עמקה הסמוך אליו, ורוב אוכלוסייתו באה מקרב משפחותיהם של ותיקי עמקה. במהלך שנות ה-80 בוצעו הרחבות רבות, ובסוף תהליכי ההרחבה המתוכננים, האוכלוסייה תמנה כ-714 תושבים ב-183 בתי אב. האוכלוסייה מגוונת ומכילה דתיים, חילונים ומסורתיים. ביישוב פועל גן ממלכתי וגן אנתרופוסופי. ילדי היישוב לומדים בבית הספר היסודי ברגבה ובתיכון בכברי, או לחלופין במערכות החינוך הדתיות של שלומי, עכו וכרמיאל.

## קישורים חיצוניים

* 
*
* 
* 

## הערות שוליים

קטגוריה:ישראל: יישובים קהילתיים
קטגוריה:יישובים שהוקמו ב-1983
A1 (להקה)

**A1** היא להקת בנים בריטית, שהוקמה בשנת 1998 והתפרקה בשנת 2002.

חברי הלהקה היו מארק ריד (נגן קלידים ומתופף), פול מראזי, בן אדמס (נגן קלידים) והנורווגי כריסטיאן אינגבריגסטן (נגן קלידים וגיטרה).

בשנת 1999 הלהקה הוציאה סינגל ראשון, שהגיע למקום השישי במצעד הבריטי. בשנת 2000 הלהקה הוציאה שני סינגלים, שהגיעו למקום הראשון: "Take on Me" (גרסת כיסוי לשיר מקורי של להקת א-הא) ו-"Same Old Brand New You". בשנת 2001 הלהקה זכתה בפרס ה"בריט" (פרס מוזיקת פופ בריטי) לתגלית השנה.

ב-8 באוקטובר 2002 חבר הלהקה פול מראזי הודיע על פרישתו, ושאר חברי הלהקה החליטו על פירוקה.

בשנת 2009 התאחדה הלהקה. בשנת 2010 השתתפה בקדם האירוויזיון הנורווגי עם השיר *Dont Wanna Lose You Again* אך לא זכו. לאחר ההשתתפות בקדם הוציאו אלבום נוסף "Waiting For Daylighy"

## דיסקוגרפיה
* 1999 - Here we come
* 2000 - The A-List
* 2002 - Make it good
* 2010 - Waiting for daylight

## קישורים חיצוניים

* 

קטגוריה:להקות פופ בריטיות
קטגוריה:להקות בנים
קטגוריה:זוכי פרס המוזיקה הבריטית
קטגוריה:רביעיות מוזיקליות
קטגוריה:להקות טין פופ
קטגוריה:להקות שהוקמו בשנת 1998
מיוגלובין

**מיוגלובין** הוא חלבון גלובין קטן, המשמש לצד ההמוגלובין לנשיאת חמצן בגופם של בעלי חיים.

מיוגלובין מורכב מ-153 חומצות אמינו. במרכזו נמצאת קבוצת הם - מערכת טבעות חנקניות שבמרכזה אטום ברזל. קבוצת ההם היא זו המאפשרת את נשיאת החמצן, על ידי קשירת המולקולה הדו-אטומית של החמצן לאטום הברזל במרכזה.

מיוגלובין הוא נושא החמצן העיקרי בשרירים. האפיניות שלו לחמצן (זיקתו לקשירת חמצן) גדולה מזו של ההמוגלובין, המשמש לנשיאת חמצן בדם. ההבדל באפיניות בין שני החלבונים מאפשר את מעברו של החמצן מההמוגלובין למיוגלובין, וכך, את המשך זרימתו של החמצן לכיוון תאי הרקמות. בנוסף, ההבדל באפיניות מותאם למיקומם ותפקידם הפיזיולוגי: בריאות, בהן ריכוז החמצן גבוה, משמש ההמוגלובין לקשירת חמצן; ובשרירים, בהם ריכוז החמצן נמוך, משמש המיוגלובין לקשירת חמצן המשתחרר מההמוגלובין.

למיוגלובין יש רק תת-יחידה אחת ואילו ההמוגלובין מורכב מארבע תת-יחידות שכל אחת מהן דומה מאוד למיוגלובין. חלוקת המוגלובין לארבע תת-יחידות המאפשרת להמוגלובין להיות אלוסטרי (משנה זיקה לחמצן לפי מספר מולקולות החמצן שהוא כבר קשר). העובדה שכל אחת מתת היחידות דומה מאוד למיוגלובין מעידה על ההשתלשלות האבולוציונית של שני החלבונים; ההמוגלובין התפתח, ככל הנראה, מהמיוגלובין.

## קישורים חיצוניים

* 

קטגוריה:חלבונים
קטגוריה:מערכת הדם
קטגוריה:גלובינים
דספריישן (עיר ושמה ייאוש)

**דספריישן** הוא ספר אימה מאת סטיבן קינג שיצא לאור בשנת 1996.

## עלילה
דספריישן היא עיר נטושה שנמצאת אי שם במדבר נוואדה ליד העיר הקטנה אליי. לידה עובר כביש מהיר שמוביל היישר לטקסס, כביש מס' 50, שכינויו גם הוא "הכביש הכי מהיר והכי מבודד באמריקה". זוג נשוי, משפחה שיוצאת לחופשה, סופר רבי מכר, וסוכן של אותו סופר, כולם נשבים בידי שוטר מסתורי אחד שמפטרל כל יום בכביש מס' 50.

אט אט הם מגלים את "הסודות הנוראים" שחבויים במסתורי עיר הרפאים. ילד אחד מבין כל חבורת הנשבים, חופן בתוכו כוח קסום כלשהו, כוח שרק הוא יכול לגרום לו לפעול.

## קישורים חיצוניים
* 

קטגוריה:ספרי סטיבן קינג
קטגוריה:ספרי אימה
קטגוריה:ספרי 1996
קטגוריה:ספרי הוצאת מודן
לימס

שמאל|ממוזער|250px|קטע בלימס הגרמאני
שמאל|ממוזער|250px|הלימס הגרמאני, מהמאה השנייה לספירה

**לִימֶס** (בלטינית: **Limes**, "דרך צבאית") היו מערכות להגנת גבולותיה של הקיסרות הרומית. היו אלו חומות, מצודות, דרכים, ביצורים ומכשולים אשר נועדו לתחום את הקיסרות מפני שבטים פולשים. בתקופת הרפובליקה לא היו גבולות שלטונה של רומא ברורים. החל מהמאה הראשונה לספירה הוקמו בהדרגה מערכות ביצורים דרכים ומכשולים על גבולה היבשתי של האימפריה הרומית. הדוגמאות המוכרות ביותר ללימס הן חומת אדריאנוס וחומת אנטונינוס, תלם נובאק, הלימס של גרמאניה סופריור-רייטיה, הלימס של גרמאניה אינפריור, הלימס הערבי והלימס הטריפוליטאי.

בארץ ישראל מוכר לימס פלשתינה, אשר חצה את הנגב מחוף הים התיכון, באזור צפון חצי האי סיני עד לחוף ים המלח והערבה. מאחדות מהמצודות נשארו שרידים עד היום בקרבת היישובים הבאים: עין בוקק, חצבה, "חתרורים", "מוחילה", עבדת ומצד תמר בכביש דימונה-סדום. הלימס של ארץ ישראל נועד להגן על האימפריה מפני פלישות של שבטי הנוודים, וכן להבטיח את נתיבי הסחר הבינלאומי החשובים. הנגב זכה בתקופה זו לשגשוג, במידה רבה הודות ללימס.

## לקריאה נוספת
* 

* David Kennedy & Derrick Riley, **Rome's Desert Frontier from the Air**, University of Texas Press, Austin, 1990, 256 pp


## קישורים חיצוניים

* 
* 

## הערות שוליים

קטגוריה:רומא העתיקה
מאהלר

**מאהלר** (Mahler) הוא שם משפחה שמקורו בגרמנית

קטגוריה:שמות משפחה אשכנזיים
קטגוריה:שמות משפחה גרמניים
קטגוריה:שמות משפחה לפי עיסוק
קרב בול ראן הראשון

**קרב בול ראן הראשון** היה הקרב הגדול הראשון במלחמת האזרחים האמריקנית. הקרב נערך ב-21 ביולי 1861 בסמוך לנהר בול ראן (במרחק של כחמישים ק"מ מוושינגטון), והסתיים בניצחון של צבא הקונפדרציה. מכונה גם בשם "קרב מנאסס הראשון".

## ההכנות לקרב
גנרל אירווין מקדואל - שמונה על ידי הנשיא אברהם לינקולן למפקד בכיר בצבא האיחוד - ניסה לדחות את מועד הקרב משום שחייליו לא היו מנוסים, אך הממשל בוושינגטון האיץ את המתקפה, במטרה לזכות בניצחון מהיר.

תוכנית הקרב של מקדואל כללה שתי התקפות דמי, שביצעו דיוויזיה בפיקודו של גנרל דניאל טיילר וחטיבה בפיקודו של קולונל תומאס דייוויס. המתקפה העיקרית בוצעה על ידי הכוחות בפיקודם של גנרל דייוויד האנטר וגנרל סמואל היינצלמן, באגף השמאלי של כוחות הקונפדרציה. למרות שתוכנית הקרב הייתה מתוחכמת ומבטיחה, כוחותיו של מקדואל לא היו מנוסים מספיק כדי לבצע אותה בהצלחה.

## מהלך הקרב
כוחות הדרום, בפיקודו של גנרל פ.ג.ט. בורגארד, לא היו מאורגנים וחלקם הגיעו למקום הקרב רק במהלכו. חטיבה קטנה אחת, בפיקודו של קולונל ניית'ן אוונס, בלמה למשך זמן ממושך את המתקפה העיקרית של צבא האיחוד, אך נאלצה לסגת בהמשך הקרב.

חטיבת קונפדרציה שהורכבה מחיילים ממדינת וירג'יניה, בפיקוד גנרל תומאס ג'ונתן ג'קסון, גילתה נחישות מפתיעה וסירבה לסגת מעמדתה. שאר יחידות צבא הקונפדרציה - ששאבו השראה מלחימתה של החטיבה - נצמדו אליה והצליחו לעצור את הקרב, ולגרום לכוחות האיחוד לסגת. בעקבות הקרב, הגנרל ג'קסון זכה לכינוי "סטונוול" - "חומת אבן".

יחידות הקונפדרציה בפיקוד הגנרלים ג'וזף א' ג'ונסטון ובורגארד תקפו את האגף המערבי של כוחות האיחוד, שלא היו מאורגנים כראוי, והצליחו לגרום להם לסגת בבהלה. הקרב הסתיים בניצחון מוחץ של כוחות הקונפדרציה.

בכירי הממשל מוושינגטון ניסו להגיע למקום הקרב, בציפייה לחזות בניצחון קל - אך הדרכים לאזור נחסמו על ידי אזרחים מבוהלים, בעקבות תבוסת כוחות האיחוד. האזרחים עצמם הגיעו מוקדם יותר, מצוידים בערכות פיקניק ויינות, כדי לחזות גם הם בהתנהלות הקרב בחשבם שיהיה ניצחון מהיר, אך אחרי כישלונו פתחו במנוסה יחד עם החיילים הנסוגים.

## סיום הקרב
כוחות הקונפדרציה היו תשושים מאוד בסיומו של הקרב, ולכן לא רדפו אחרי כוחות האיחוד הנסוגים.

## תיעוד הקרב
קרב בול ראן הראשון היה הקרב הראשון בתקופה המודרנית שהונצח בצילום משדה הקרב. הצלם מת'יו בריידי, הנחשב ממייסדי תחום צילום העיתונות, הצטרף לאזור הקרב למרות הסיכון הפיזי והכלכלי והקשיים הטכניים. הצילום באותה תקופה, שהיה בראשיתו, נעשה בתהליך קולודיון, דרש לוחות זכוכית כבדים וחדר חושך סמוך על מנת לפתח את התמונות. הצילום עצמו דרש זמן ממושך של חשיפה לאור ולא היה מיידי כמקובל בימנו. בריידי לקח עמו צוות גדול, וכן הוביל על חשבונו קרון חדר חושך, לצורך פיתוח בשדה. במהלך הקרב כמעט ונפגע מירי אויב. דבקותו של בריידי במשימה הותירה תיעוד מצולם ראשוני, ייחודי ונדיר של תמונות משדה הקרב.

בריידי עצמו לא זכה בחייו לתהילה. עד תום המלחמה לא הייתה כל דרישה לצילומים. הציבור לא חפץ לרכוש תמונות מהמלחמה וממשלת ארצות הברית סירבה אף היא לרכוש את האוסף. הוא נפטר בבית חולים למעוטי יכולת.

## קישורים חיצוניים

* 

בול ראן הראשון
קטגוריה:וירג'יניה: היסטוריה
קטגוריה:1861 בארצות הברית
מהר"ם

## הערות שוליים

קטגוריה:פירושון ראשי תיבות
קטגוריה:פירושון אישים
מוהליבר

**מוהילבר**, המוכר גם בצורה **מוהליבר**, הוא שם משפחה יהודי המעיד על מוצא מהעיר מוהילב (כיום במזרח בלארוס).

קטגוריה:מוהילב
כלבי ים

[ממוזער|[כלב ים נזירי הוואי]]
[ממוזער|זכר ונקבה של [פיל ים צפוני]]
[ממוזער|[כלב ים ודל]]
[ממוזער|[לובודון הסרטנים]]
[ממוזער|[פוקה מנוקדת]]
[ממוזער|[פוסה טבעתית בים לאפטב]]
**כלבי ים** (שם מדעי: Phocidae) היא משפחת יונקים מסדרת הטורפים, קבוצת הטורפים הימיים.
## מאפיינים
כלבי הים חסרי תנוך באוזניהם, וצווארם קצר מאוד. הם אינם יכולים להעביר את סנפיריהם האחוריים תחת גופם כדי ללכת עליהם, והם נעים באמצעות סנפיריהם הקדמיים בלבד, בניגוד לניבתניים ולאוטריים.

לשפמו של כלב הים יש יכולת יוצאת מן הכלל לחוש את מהירות זרם המים. במהלך ניסוי, כלב ים שעיניו כוסו, הצליח לזהות דג שחלף סמוך אליו, תוך שימוש בשפמו, גם 30 שניות לאחר שהטרף עבר במקום. חוקרים מהמכון הטכנולוגי של מסצ'וסטס מנסים להבין את אופן פעולתה של מערכת חישה זו, המצטיינת ברגישות כה גבוהה.

המין היחיד המגיע לעיתים לחופי ישראל הוא כלב ים נזירי מצוי, המצוי בסכנת הכחדה חמורה בכל העולם. כלבת ים ממין זה נצפתה לראשונה בחוף יפו.

## מיון
* משפחה **כלבי ים** (Phocidae)
** תת-משפחה מונכיים (*Monachinae*)
*** שבט כלבי ים נזיריים (*Monachini*)
**** *Monachopsis* – נכחד
**** *Pristiphoca* – נכחד
**** *Properiptychus* – נכחד
**** *Messiphoca* – נכחד
**** *Mesotaria* – נכחד
**** *Callophoca* – נכחד
**** *Pliophoca* – נכחד
**** *Pontophoca* – נכחד
**** סוג ומין יחיד: כלב ים נזירי מצוי (*Monachus monachus*)
**** סוג: כלב ים נזירי – (Neomonachus )
***** מין: כלב ים נזירי הוואי – (*Neomonachus monachus*)
***** מין: כלב ים נזירי קריבי – (*Neomonachus tropicalis*) – נכחד
*** שבט *Miroungini*
**** סוג: פיל ים – (*Mirounga*)
***** מין: פיל ים צפוני – (*Mirounga angustirostris*)
***** מין: פיל ים דרומי – (*Mirounga leonina*)
*** שבט כלבי ים לובודונים (*Lobodontini*)
**** *Monotherium* – נכחד
**** *Piscophoca* – נכחד
**** *Hadrokirus* – נכחד
**** *Homiphoca* – נכחד
**** אקרופוקה (*Acrophoca*) – נכחד
**** סוג ומין יחיד: כלב ים נמרי – (*Hydrurga leptonyx*)
**** סוג ומין יחיד: כלב ים ודל – (*Leptonychotes weddellii*)
**** סוג ומין יחיד: לובודון הסרטנים – (*Lobodon carcinophagus*)
**** סוג ומין יחיד: כלב ים רוס – (*Ommatophoca rossii*)
** תת-משפחה פוקיים (*Phocinae*)
*****Kawas benegasorum* – נכחד
**** *Leptophoca* – נכחד
**** *Preapusa* – נכחד
**** *Cryptophoca* – נכחד
**** סוג ומין יחיד: כלב ים כובעי – (*Cystophora cristata*)
**** סוג ומין יחיד: כלב ים מזוקן – (*Erignathus barbatus*)
*** שבט *Phocini*
*****Phocanella* – נכחד
**** *Platyphoca* – נכחד
**** *Gryphoca* – נכחד
**** סוג: פוקה – (*Phoca*)
***** מין: פוקה מנוקדת – (*Phoca largha*)
***** מין: פוקת המפרץ – (*Phoca vitulina*)
****סוג: פוסה – (*Pusa*)
***** מין: פוסה כספיאנית – (*Pusa caspica*)
***** מין: פוסה טבעתית – (*Pusa hispida*)
***** מין: פוסה באיקלית (*Pusa sibirica*)
**** סוג ומין יחיד: כלב ים נבלי – (*Pagophilus groenlandicus*)
**** סוג ומין יחיד: כלב ים משורטט – (*Histriophoca fasciata*)
**** סוג ומין יחיד: כלב ים אפור – (*Halichoerus grypus*)

## ראו גם
* אריות ים
* דובי ים

## קישורים חיצוניים

* אריאל צבל, ציד כלבי ים בקנדה, באתר אנימלס

## הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1821
קטגוריה:טקסונים שתוארו בידי ג'ון אדוארד גריי
קטגוריה:טורפים ימיים
גוואחירה

ה**גוואחירה** (**Guajira**) היא סגנון מוזיקה קובנית מסורתית, המתבססת על כלי מיתר ושירה טרובדורית, במסורת הספרדית.

## היסטוריה
מקורה של הגוואחירה הוא בחבל חקלאי בקובה שעל שמו היא קרויה. הסגנון התפתח במקור בתור מוזיקת איכרים עממית, שנוגנה בעיקר על ידי חקלאים קשי יום במטעי הסוכר והטבק. 

בשנות השלושים של המאה ה-20, החל תהליך של חדירת הסגנון לזרם העיקרי של התרבות בקובה. תהליך זה חב רבות לפועלו של נגן הגיטרה והמלחין גווילרמו פורטבלס, אשר סגנונו המוקפד זכה לכינוי "גוואחירה סלונית".

בימינו, קיים מספר קטן יחסית של להקות המבצעות שירי גוואחירה. בין הבולטות והידועות שבהן ניתן למנות את Buena Vista Social Club, בשירים כגון El Carreteo (העגלון).

## מאפיינים מוזיקליים
הגוואחירה היא מוזיקה אקוסטית, על מקצב סימטרי 4:4 אירופאי, בניגוד למרבית המוזיקה הקובנית.

הכלי הדומיננטי בגוואחירה הוא הטרס, אשר מנגנת מקצב חוזר בדומה למונטונו בסון, אך בהשפעות ספרדיות- פריטה מהירה וצביטה של המיתרים. בנוסף נפוץ השימוש בגווירו, ולעיתים תופי בונגו.

השירה בגוואחירה היא במבנה קלאסי של המוזיקה הקובנית: הזמר הראשי שר בית, ואחריו זמרי הליווי שרים פזמון חוזר (הנקרא "קורו"). השיר מגיע לרוב לשיא בסיומו, או שכלל אינו מגיע לשיא, אלא פשוט נמוג (וזאת מאחר שמסורת השירה היא עממית, ללא כתיבה מראש של המילים).

בשירת הגוואחירה נפוצות שריקות (שמקורן במסורת האיכרים והעגלונים), ודיבור רקע של זמרי הליווי במהלך הבתים שמבצע הזמר הראשי. הנושאים בהם עוסקת השירה נוטים להיות פשוטים, בעיקר הווי החיים של איכרים, שאיפותיהם וחוויות חייהם.

קטגוריה:מוזיקה לטינו-אמריקאית
סקסטה

סקסטה היא המרווח המוזיקלי השישי (מלטינית sexta, שישית). היא מציינת מרחק בין שישה צלילים עוקבים בסולם הדיאטוני.

מאחר שהסולם הדיאטוני איננו סימטרי (המרווח בין דרגות סמוכות יכול להיות טון או חצי טון), קיימים שני סוגים של סקסטה:

* סקסטה **קטנה**, שמרווחה הוא של ארבעה טונים, כמו בין דו ללה במול.
* סקסטה **גדולה**, שמרווחה הוא של ארבעה וחצי טון, כמו בין דו ללה.

מלבד שני סוגי הסקסטה המקובלים, קיימים עוד שני סוגי סקסטות:

* סקסטה **מוקטנת**, שמרווחה הוא של שלושה וחצי טון, כמו בין סי לסול במול.
* סקסטה **מוגדלת**, שמרווחה הוא של חמישה טון, כמו בין דו ללה דיאז.

המרווח המשלים (או ה"הופכי") לסקסטה הוא טרצה, שגם היא מרווח קונסוננטי.
## קישורים חיצוניים

קטגוריה:מרווחים
מאראקס

שמאל|ממוזער|190px|מאראקס
**המאראקס** (צורת יחיד - מאראקה) הם כלי נגינה פשוטים שמקורם במוזיקה הלטינית. המאראקס עשויים מקליפה חלולה המכילה אורז או גרגרים אחרים, אליה מחוברת ידית אחיזה.

נגינה במאראקס מתבצעת בזוגות (לרוב), כאשר הנגן ממבצע תנועת נדנוד והקפצה של הכלי, כך שמתקבל קול רשרוש מתמשך והרמוני. לרוב, אחת משתי המאראקות היא בעלת טון גבוה מהשנייה, כך שהנגן יכול ליצור ניגודים ושיאים בצליל המתמשך. אף שלכאורה הנגינה במאראקס היא קלה, נדרשת מיומנות רבה כדי להוציא צליל נכון ומתמשך, וכדי ליצור סינקופות והנגדות בין שתי המאראקות.

במקור, הכלי פותח ככל הנראה בתקופות פרה-היסטוריות באמריקה. מקור השם הוא ככל הנראה בשפת הטופי של אינדיאנים מסוימים בברזיל. בעבר, היו הקליפות עשויות מדלועים מיובשים, והידיות מעץ. בימינו, מאראקס עשויים ממגוון חומרים - פלסטיק, עץ או עור.

במוזיקה הלטינית, המאראקס משמשים ככלי ליווי לזמר (שלרוב מנגן עליהם בעצמו תוך כדי שירה), ומהווים חלק בלתי-נפרד ממרבית המקצבים הלטיניים.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:מוזיקה לטינו-אמריקאית
קטגוריה:רעשנים
צ'אנגווי

[שמאל|300px|ממוזער|להקת צ'אנגווי בפסטיבל פולקלור שהתקיים ב[הוואנה בשנת 1962.]]
**הצ'אנגווי** (**Changüí**) הוא סגנון מוזיקה קובנית מסורתי המנוגן על כלים אקוסטיים.

## היסטוריה
מקורו של הצ'אנגווי בחבל גואנטנמו שבמזרח קובה. חבל זה התמחה בייצור סוכר ורום, ולמטרה זו יובאו עבדים מאפריקה למטעי קנה-הסוכר. עבדים אלו הגיעו מאזור הרפובליקה הדמוקרטית של קונגו, הרפובליקה של קונגו וחוף השנהב, שם היה דומיננטי מקצב ה-Bantu. במאה ה-19 שולב מקצב זה עם סגנון הנגינה הספרדי (ה-Cancion) ונוצר הסגנון הידוע בשם צ'אנגווי.

במאה ה-20, הפך הצ'אנגווי למוזיקה פופולרית בקובה, בעיקר הודות לפועלו של Elio Reve ולהקתו, Orquestra Reve. ב-1950, Elio Reve הגיע להוואנה, וכדי לעניין את הקהל העירוני המתוחכם יותר, הכניס מספר שינויים לג'אנגווי, כמו החלפת תפקיד תופי בונגו ב-טימבלס, כמו גם הוספת כינור וטרומבון.

בימינו, משפחת Reve היא עדיין הקבוצה הדומיננטית ביותר המנגנת צ'אנגויי. Elio Reve Jr, בנו של הזמר המפורסם, שינה מהותית את הסגנון, עד שכיום שירי צ'אנגווי מודרניים דומים מאוד לטימבה, אך עדיין שומרים על מספר מאפיינים ייחודיים.

## מאפיינים מוזיקליים
הכלים הדומיננטיים בצ'אנגווי המסורתי הם הטרס, תופי בונגו, הגווירו וה-מאראקס, הקונטרבס והצ'קרה - דלעת חלולה שעליה רשת שזורת חרוזים, המשמיעה קול רשרוש כשהנגן מנענע את הכלי. בנוסף לעיתים משתמשים בקאמפאנה בקטעי האלתור.

הטרס מנגן בצ'אנגווי באופן פחות מלודי מבסגנונות אחרים, יותר כמו כלי הקשה מאשר כלי מיתר. הקצב שהטרס מחזיק תואם לשאר כלי ההקשה (בונגוס וצ'קרה). 

המקצב של הצ'אנגווי הוא מקצב אפריקאי לא סימטרי הנקרא קלאווה. בצ'אנגווי אין הקפדה על נגינה של הקלאווה, שלא כמו בסון, ונוטים לשנות את הקלאווה כדי להתאים למלודיה.

### מבנה
שירי צ'אנגווי מתחילים בקטע כתוב של טרס. בהמשך, השיר מתפתח בצורה הדומה למבנה הקלאסי בסון- הזמר שר בתים, וזמרי הליווי שרים פזמון חוזר. אחרי גוף השיר, מגיע קטע של אלתור (Descarga), בו כל הכלים שומרים על מקצב בסיס למעט אחד המאלתר בכל רגע נתון.

השיא של שירי צ'אנגווי מגיע ממש לפני סיום השיר.

בצ'אנגווי מודרני, הפתיחה מבוצעת על ידי כלים אחרים (חליל, כינור), והמבנה הקשיח שתואר נעשה גמיש יותר. מתווספים קטעי אלתור באמצע השיר, וקטעי סולו של כלים מלודיים.

## קישורים חיצוניים
* מאמר מפורט של אלכס גנדלמן בנושא

קטגוריה:מוזיקה קובנית
קרמל

ממוזער|200px|קרמל שהתקשה
[ממוזער|שמאל|200px|ה[קינוח קרם קרמל]]
**קרמל** (בעברית: **שֶׁזֶף סֻכָּר**) הוא תוצר תהליך שבו סוכר עובר תהליך של פירוליזה וחמצון חלקי. בתום התהליך מתקבל נוזל בגוון הנע בין כתום לחום כהה, בעל ריח עז וטעם מתוק עד מתוק-מריר.

## תהליך הייצור

ניתן לייצר קרמל מכל סוג של סוכר (שמקורו בסלק סוכר או קנה סוכר). החימום הנדרש תלוי בכמות וסוג הסוכר, אולם לרוב מדובר בטמפרטורה של 170 מעלות צלזיוס. בטמפרטורה זו, הקשרים הבין מולקולריים בסריג הגבישי של הסוכר מתפרקים, ונוצרות תרכובות נדיפות המקנות לקרמל את ריחו. סוכרים (פרוקטוז וסוכרוז) מתחמצנים ויוצרים תרכובות בעלות טעם וצבע אופייניים.

במהלך הכנת הקרמל, הסוכר ניתך ומתחילות להופיע בועות בתחתית הסיר כמו בזמן הרתחת מים, על פי הגוון וגודל הבועות ניתן לדעת מהי "דרגת העשייה" של הקרמל.

להכנת קרמל משתמשים בדרך כלל בסיר בעל תחתית כבדה שמאפשר פיזור יעיל יותר של החום. יש להימנע מבחישה של הסוכר במהלך התכתו, דבר שיעודד התגבשות חוזרת של גבישי הסוכר. ניתן להכין קרמל גם באמצעות אש ישירה, למשל באמצעות מבער כמו בקרם ברולה.

## שימושים

הקרמל משמש בבישול להמתקה או הוספת טעם לממתקים (כגון פופקורן קרמל) ודברי מאפה, וגם לקישוט וצביעה שלהם. ישנם גם קינוחים המבוססים עליו כמו קרם קרמל.

בתעשיית המזון משמש הקרמל בייצור ממתקים כמו טופי, תפוחים מסוכרים, טופיפה וכן כצבע מאכל טבעי המסומן כ-E-150, בעיקר במשקאות קלים כמו קוקה-קולה.

## ראו גם
*ריבת חלב
*קרם קרמל
*זיגוג (אפייה)

## קישורים חיצוניים

* טארט קרמל ושוקולד, מהאתר האיטלקי של ג'אקומו
* - צבע קרמל ושימושו במשקאות חריפים מאתר "בקבוק"
* 

## הערות שוליים

קטגוריה:מגדנאות
קטגוריה:צבעי מאכל
קטגוריה:תוספי מזון
מורוס

**מורוס** (יוונית: **Μόρος**, פירוש בעברית: אבדון, גורל) הוא התגלמות האבדון במיתולוגיה יוונית. מורוס הוא בנה של ניקס, שיצרה אותו ללא אב, ואחיו של מורוס היו תנטוס (אל מוות) והיפנוס. היוונים הקדמונים האמינו כי מורוס מחליט על גורלו של כל בן תמותה. הם האמינו גם שהוא זה שאחראי על קץ של קרב, ומוביל את הלוחמים אל גורלם הקטלני.

רומא העתיקה, שכבשה את יוון, אימצה מן היוונים את המיתולוגיה, ולכן במיתולוגיה הרומית מופיעים סיפורים כמעט זהים, אך בשמות שונים.

קטגוריה:אלים יווניים
עיצורים מחונככים

**עיצורים מחונככים** (palatalized) הם עיצורים הנחתכים בחך הקשה בנוסף לבסיס החיתוך העיקרי שלהם. עבור עיצורים וילוניים ועיצורים ענבליים משמעות החִנְכּוּךְ (פָּלָטָלִיזַצְיָה) היא הפקת הצליל קדמית יותר ועבור העיצורים המכתשיים משמעות החינכוך היא הפקת הצליל אחורית יותר.

באלפבית הפונטי הבינלאומי עיצורים מְחֻנְכָּכִים מסומנים בעיצור הבסיסי בתוספת האות j בכתב עילי. לדוגמה: [dʲ] היא הגרסה המחונככת של [d]. בשיטת X-SAMPA הם מסומנים על ידי גרש, או על ידי תוספת של קו תחתון והאות j: . לדוגמה: ['d] או [d_j] הן הגרסות המחונככות של [d].

מבחינה פונטית עיצורים נוטים לעבור חנכוך לפני תנועות קדמיות או לפני עיצור חכי מקורב. בעברית המדוברת תהליך כזה מתרחש רק כתופעה פונטית, אך אין הוא משמש להבחנה פונולוגית: מ**ת**יימר, מ**ד**יין, מי**ל**יון, מ**נ**יין. בשפות הגוידליות ובשפות הסלאביות רבים מהעיצורים מתחלקים פונמית לשתי גרסאות הגייה באותם בסיס חיתוך ואופן חיתוך, עיצורים מוולנים ועיצורים מחונככים. הבחנה זאת בין עיצורים מוולנים לעיצורים מחונככים ידועה בשפות אלו לרוב גם בשמות אחרים; ברוסית, לדוגמה, משתמשים במונח "עיצורים רכים" עבור עיצורים מחונככים ובמונח "עיצורים קשים" עבור העיצורים המוולנים. באירית, לעומת זאת, משתמשים במונחים אותיות צרות ואותיות רחבות. ברומנית קיימת תופעת התנועה i הלא-הברתית, המסומנת באלפבית הפונטי הבינלאומי ב -/ʲ/ ושברובה מבוססת על חיכוך.

## ראו גם
תנועת i לא-הברתית (רומנית)
## קישורים חיצוניים
* 

מחונככים
לאטיום

שמאל|ממוזער|250px|חבל לאטיום
**לָאטְיוּם** או **לטיום** (בלטינית: **Latium**) הוא שמו של חבל ארץ היסטורי במרכז איטליה החופף ברובו לשטחו של מחוז לאציו המודרני אשר כולל את רומא. החבל נקרא על שם תושביו בעת העתיקה, השבטים הלאטינים. לפי המיתולוגיה הרומית החבל נושא את שמו של המלך האגדי לאטינוס  (נקרא גם לאוויניוס).

בשיא גודלו השתרע חבל הארץ בין נהרות הטיבר והאניו  מצפון, מורדות הרי האפנינים ממזרח, הרי טארקינה מדרום, והים הטירני ממערב. תושביו המקוריים של החבל, לפני ההגירה של השבטים ההודו-אירופיים דרומה, היו כנראה הליגורים או הסיקולים. לאחר נדידתם של ההודו-אירופאיים דרומה, התיישבו במקום שבטים לטינים, תחילה לאורכו של עמק הטיבר. לאטיום הוקפה מצפונהּ על ידי האטרוסקים, ממזרחהּ על ידי השבטים האומברו-סאבלים (סאבינים, אקווים, ההרניקים ומארסים) ומדרומהּ על ידי הוולסקים.

ידוע על כ-47 קהילות לטיניות כפריות שהתקיימו בלאטיום במאה ה-7 לפנה"ס, שהיו שותפות בברית מדינית דתית (הברית הלטינית) והחזיקו בפולחן דתי משותף. הנהגתה של הברית הייתה כנראה בידי העיר אלבה לונגה. לאטיום הייתה בתקופה זו תחת איום מתמשך של ההגמוניה האטרוסקית. עם עליית כוחה של רומא כעיר החזקה בלאטיום, תקף טולוס הוסטיליוס את העיר, כבשה ואלבה לונגה הוחרבה. הנהגת הברית עברה לידיה של רומא.

בצד כפיפותה לרומא שמרה הברית על עצמאות מסוימת עד פירוקה על ידי הרומאים בשנת 338 לפנה"ס. מזמן זה ואילך הפכה לאטיום לחלק בלתי נפרד מהמדינה הרומית. בתקופתו של אוגוסטוס הפך לאטיום למחוז מינהלי באיטליה תחת שלטון הפרינקפס, מחוז שנקרא "לאטיום וקמפניה" (Latium et Campania).

## קישורים חיצוניים

* 

קטגוריה:איטליה: היסטוריה
קטגוריה:לאציו: גאוגרפיה
קטגוריה:טריטוריות היסטוריות
עיצורים גרוניים

**עיצורים גרוניים** הם עיצורים שהמקום העיקרי להפקתם הוא באזור הגרון, הכולל את הלוע (פארינקס), מכסה הגרון (אפיגלוטיס) והסדק הקולי (גלוטיס). במהלך הפקת צלילים אלו, עיקר המאמץ והחיכוך מתבצעים בחלקים האחוריים של הלוע, סמוך לגרון או במיתרי הקול. עיצורים אלה נפוצים במיוחד בשפות שמיות, כמו עברית וערבית, וכן בשפות אפריקאיות, קווקזיות ודרום-אסיאתיות.

## סיווג עיצורים גרוניים
עיצורים גרוניים מתחלקים למספר קבוצות עיקריות, בהתאם למקום החיתוך המדויק:

### עיצורים לועיים (Pharyngeal)
עיצורים אלו מופקים באמצעות כיווץ שורש הלשון כנגד הקיר האחורי של הלוע. קיימים שני עיצורים מרכזיים בקבוצה זו:
* **חוכך לועי אטום** [ħ] – מופיע בערבית (למשל במילה "حر" [ħarr] – "חום").
* **חוכך לועי קולי** [ʕ] – מופיע בערבית (למשל במילה "عين" [ʕajn] – "עין").

### עיצורים אפיגלוטיים (Epiglottal)
עיצורים אלו מופקים באמצעות כיווץ קפלי הארי-אפיגלוטיס כנגד מכסה הגרון:
* **עיצור אפיגלוטי סותם** [ʡ] – נדיר, מופיע בשפות כמו דהאלו.
* **חוכך אפיגלוטי אטום** [ʜ] ו**חוכך אפיגלוטי קולי** [ʢ] – מופיעים בשפות כמו האידה.

### עיצורים סדקיים (Glottal)
עיצורים אלו מופקים באמצעות שימוש בגלוטיס (מיתרי הקול):
* **עיצור סותם סדקי** [ʔ] – מופיע בערבית ובשפות רבות אחרות.
* **חוכך סדקי אטום** [h] – מופיע באנגלית (למשל במילה "hat").
* **חוכך סדקי קולי** [ɦ] – מופיע בצ'כית.

## השפעה על תנועות סמוכות
עיצורים גרוניים יכולים להשפיע על התנועות הסמוכות להם, למשל בהנמכתן או במרכזן.

## תפוצה גאוגרפית
עיצורים גרוניים נפוצים באזורים גאוגרפיים מסוימים:
* **המזרח התיכון וצפון אפריקה** – שפות שמיות וברבריות.
* **הקרן האפריקאית** – שפות כושיות.
* **הקווקז** – שפות קווקזיות צפוניות.
* **צפון קנדה ואלסקה** – שפות אינואיטיות.

## עיצורים גרוניים בעברית
בעברית מקראית היו מספר עיצורים גרוניים:
* **עין** [ʕ] – עיצור לועי קולי.
* **חי"ת** [ħ] – עיצור לועי אטום.
* **אל"ף** [ʔ] – עיצור סדקי סותם.

בעברית מודרנית רבים מהם הושמטו או שינו את אופן הגייתם.

## עיצורים גרוניים בשפות אחרות
* **ערבית** – כוללת את כל העיצורים הגרוניים הקלאסיים.
* **סומלית** – כוללת עיצורים אפיגלוטיים.
* **אמי** (בטאיוואן) – כוללת עיצורים לועיים ואפיגלוטיים.

## עיצורים גרוניים באלפבית הפונטי הבינלאומי (IPA)

## קישורים חיצוניים
* עיצורים לועיים – ויקיפדיה באנגלית
* עיצורים אפיגלוטיים – ויקיפדיה באנגלית
* עיצורים סדקיים – ויקיפדיה באנגלית
* פערינגליזציה – ויקיפדיה באנגלית

## הערות שוליים

גרוניים
משה שפירא

**שפירא** הוא שם משפחה נפוץ מאוד בעולם היהודי, וכמוהו גם השם "משה".

שפירא
רוגה

**רוּגָה** או **רוּאָה** (Ruoa) או **רוּאָס** או **יגבו רוילה** הוא הראשון מבין שליטי ההונים במערב שעליו ידועים פרטים מסוימים בוודאות. ידוע כי לפניו היו שליטי ההונים במשותף אחיו מונדזוק או מונדז'וק (בערך 390 עד 420) שהיה שליט ההונים במערב במקביל לשרטון (411 עד 420) ששלט בהונים המזרחיים באזור הים השחור. אחרי מות מונדזוק ושרטון עלה רוגה לשלטון באזור המערב יחד עם אחיו אוקטר (420 עד 432) ואחרי מותו של זה שלט עד שנת 434 כשליט יחיד. 

רוגה שמר על יחסים טובים עם רומא בזמן שלטונו ואף סייע לה מספר פעמים, כמו בהשאלת כוחות לדיכוי בגאודס בגאליה. בנו, אטילה, אף בילה תקופה מסוימת בחצר ברומא. אחרי מותו של רוגה עבר השלטון לבניו של מונדזוק, אטילה ובלדה, שקיבלו את השליטה ממערב וממזרח לנהר הדון.

קטגוריה:הונים
קטגוריה:ילידי 368
קטגוריה:נפטרים ב-434
הוהנצולרן-זיגמרינגן

**הוהנצולרן-זיגמרינגן** (**Hohenzollern-Sigmaringen**) היה ענף בשושלת הוהנצולרן. נסיכי השושלת שלטו בנסיכות קטנה בדרום מערב גרמניה עד לשנת 1849, בה סופחה הנסיכות לפרוסיה, ולמרות זאת לא ירדה חשיבות בית הוהנצולרן-זיגמרינגן.

## היסטוריה
בשנת 1576 מת קרל הראשון, רוזן הוהנצולרן, ונחלתו חולקה בין שלושת בניו; אייטל פרידריך הרביעי, רוזן הוהנצולרן ירש את הוהנצולרן-הכינגן, קרל השני, רוזן הוהנצולרן-זיגמרינגן ירש את הוהנצולרן-זיגמרינגן, וכריסטוף, רוזן הוהנצולרן-הייגרלוך ירש את הוהנצולרן-הייגרלוך. בשנת 1606 מת קרל השני, ובנו יוהאן, רוזן הוהנצולרן-זיגמרינגן עלה לשלטון במקומו. בשנת 1623 קיבל יוהאן את התואר נסיך, יחד עם בן דודו יוהאן גאורג, רוזן הוהנצולרן-הכינגן.

בשנת 1806 הצטרפה הנסיכות לקונפדרציה של הריין, ובשנת 1815 הצטרפה הנסיכות לקונפדרציה הגרמנית. בשנת 1848 הודח קרל, נסיך הוהנצולרן-זיגמרינגן במהלך מהפכות אביב העמים, ובנו קרל אנטון, נסיך הוהנצולרן-זיגמרינגן עלה לשלטון במקומו. קרל אנטון קיבל סיוע מהצבא הפרוסי שהחזירו לשלטונו, ובדצמבר 1849 הגיע לידי הסכם עם ממלכת פרוסיה על סיפוח הנסיכות לפרוסיה. בשנת 1850 סופחה הנסיכות לפרוסיה יחד עם נסיכות הוהנצולרן-הכינגן, והשניים אורגנו כפרובינציית הוהנצולרן.

בין השנים 1858–1861 שימש קרל אנטון כקנצלר פרוסיה, ובשנת 1869 קיבל את התואר "נסיך הוהנצולרן", לאחר מותו של קונסטנטין, נסיך הוהנצולרן-הכינגן ללא יורשים. בנו השני של קרל אנטון - קרל אייטל פרידריך, נסיך הוהנצולרן מונה לנסיך רומניה בשנת 1866, ובשנת 1881 הוכתר כקרול הראשון, מלך רומניה. משפחתו נשארה בשלטון עד לסיום המונרכיה ברומניה בשנת 1947, עם הדחתו של המלך האחרון מיכאי הראשון, מלך רומניה שעד מותו חי בשווייץ. בנו הבכור של קרל אנטון - לאופולד, נסיך הוהנצולרן קיבל בשנת 1869 הצעה לכתר ספרד, מה שהביא לבסוף למלחמת צרפת–פרוסיה ולהקמת הקיסרות הגרמנית.

[שמאל|ממוזער|250px|[טירת זיגמרינגן]]

## שליטי הוהנצולרן-זיגמרינגן

### רוזני הוהנצולרן זיגמרינגן
* קרל השני 1576–1606
* יוהאן 1606–1623

### נסיכי הוהנצולרן זיגמרינגן
* יוהאן 1623–1638
* מיינהרד הראשון 1638–1681
* מקסימיליאן 1681–1689
* מיינהרד השני 1689–1715
* יוזף פרנץ ארנסט 1715–1769
* קרל פרידריך 1769–1785
* אנטון אלויס 1785-1831
* קרל 1831-1848
* קרל אנטון 1848-1849

### נסיכי הוהנצולרן זיגמרינגן לאחר הסיפוח הפרוסי
שמאל|ממוזער|150px|לאופולד
* קרל אנטון 1849–1885
* לאופולד 1885-1905
* וילהלם 1905-1927
* פרידריך 1927-1965
* פרידריך וילהלם 1965-2010
* קרל פרידריך 2010

### נסיכי רומניה לבית הוהנצולרן זיגמרינגן
* קרול הראשון 1866-1881

### מלכי רומניה
* קרול הראשון 1881-1914
* פרדיננד הראשון 1914-1927
* מיכאי (מיכאל) הראשון 1927-1930
* קרול השני 1930-1940
* מיכאי הראשון 1940-1947 (חזרה לכס השלטון)

קטגוריה:בתי מלוכה
קטגוריה:בית הוהנצולרן
קטגוריה:רומניה: היסטוריה
קטגוריה:מדינות האימפריה הרומית הקדושה
קטגוריה:מדינות הקונפדרציה של הריין
קטגוריה:מדינות הקונפדרציה הגרמנית
קטגוריה:באדן-וירטמברג: מדינות וטריטוריות לשעבר
קטגוריה:דוכסויות גרמניות
בלדה ההוני

**בְּלֶדָה ה[[הונים|הוני]]** (390 עד 445) היה שליט הוני, אחיו של אטילה ההוני.

## ביוגרפיה
בלדה היה בנו של מונדזוק (או מונדז'וק), שהיה שליט ההונים במערב (מ-390 לערך ועד 420). לאחר מותו של מונדזוק עלו לשלטון במערב אחיו של מונדזוק, רוגה יחד עם אחיו השני אוקטר (420 עד 432). לאחר מותו של רוגה בשנת 434 הפך בלדה, הבכור לאטילה, לשליט ההונים המזרחים (אק בולגר), בעוד אטילה הופך שליט ההונים המערביים (קרה בולגר). 

בלדה שלט במשך 11 שנים, עד מותו בשנת 445. בתקופת שלטונו המשיך בלדה במערכת היחסים עם רומא, כשהוא מסייע לה במאבק נגד הבורגונדים הגרמאנים. בקרב ליד הריין בשנת 435 הביא בלדה למותו של המלך הבורגונדי גונתר. במהלך הקרב, ככל הנראה,  נהרג גם רוגה, דודו של בלדה, מה שהפך את בלדה ואטילה ליריבים. הועלו השערות רבות שאטילה רצח את בלדה במהלך מסע ציד, בפרט לאור העובדה שבלדה שאף לחלק את הממלכה בין השניים באופן רשמי. עם זאת, לא נמצאו לכך תימוכין היסטוריים מאותה תקופה, ולכן לא ניתן ללמוד מהי מידת נכונותן של השערות אלו.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:הונים
קטגוריה:ילידי 390
קטגוריה:נפטרים ב-444
עיצורים מפונמים

**עיצורים מפונמים** (באנגלית: Implosive) הם עיצורים סותמים (או מחוככים) שהמעורר העיקרי שלהם הוא מעורר סדקי של יניקה ובו בזמן יכול להתאפשר גם מעורר ריאתי הגורם למפונם להיות הגה קולי. כלומר המעורר העיקרי הוא תיבת הקול הכמעט סגורה שיורדת ויוצרת זרימת אוויר אל פנים חלל הפה, ומצד שני תיתכן בו בזמן גם זרימה ריאתית רגילה שיכולה להרטיט את שפתות הקול.  העיצור המפונם הנפוץ ביותר הוא הדו-שפתי.

ניתן להבחין בשלבים אחדים בהגיית העיצורים המפונמים: בשלב ראשון נסתם בסיס החיתוך, בשלב השני יורדת פיקת הגרון כך שנוצר לחץ אוויר שלילי בתוך חלל הפה מאחורי הסתימה ובשלב השלישי נפתחת הסתימה בבסיס החיתוך ומאפשרת לזרם האוויר לחדור פנימה. 

## עיצורים מפונמים
*עיצור ענבלי, **מפונם** [] קובץ:Voiced_uvular_implosive.ogg
*עיצור ענבלי, **מפונם**, אטום []
*עיצור וילוני, **מפונם** [] קובץ:Voiced_velar_implosive.ogg
*עיצור וילוני, **מפונם**, אטום []
*עיצור חכי, **מפונם** [] קובץ:Voiced_palatal_implosive.ogg
*עיצור חכי, **מפונם**, אטום []
*עיצור כפוף, **מפונם** []
*עיצור מכתשי, **מפונם** [] קובץ:Voiced_alveolar_implosive.ogg
*עיצור מכתשי, **מפונם**, אטום []
*עיצור שיני, **מפונם** []
*עיצור שיני, **מפונם**, אטום []
*עיצור דו-שפתי, **מפונם** [] קובץ:Voiced_bilabial_implosive.ogg
*עיצור דו-שפתי, **מפונם**, אטום []

מפונמים
עיצורים מסודקים

**עיצורים מסודקים** (Ejective) הם עיצורים סותמים לא ריאתיים שבמהלך הגייתם זרם האוויר מווסת באמצעות פיקת הגרון ולא באמצעות הריאות. עיצורים מסודקים הם לרוב גרסאות לא ריאתיות של עיצורים סותמים אטומים או עיצורים חוככים אטומים. העיצור המסודק הנפוץ ביותר הוא הווילוני.

ניתן להבחין בכמה שלבים בהגיית העיצורים המסודקים: בשלב הראשון יורדת פיקת הגרון ומאפשרת לאוויר לחדור לחלל הפה, בשלב השני נסתם בסיס החיתוך, בשלב השלישי עולה פיקת הגרון ויוצרת לחץ בתוך חלל הפה מאחורי הסתימה ובשלב הרביעי נפתחת הסתימה בבסיס החיתוך ומאפשרת לזרם האוויר לפרוץ החוצה.

## עיצורים מסודקים
### סותמים מסודקים
*עיצור ענבלי, **מסודק** [] קובץ:Uvular_ejective_plosive.ogg
*עיצור וילוני, **מסודק** [ ] קובץ:Velar_ejective_plosive.ogg
*עיצור חכי, **מסודק** [] קובץ:Palatal_ejective.ogg
*עיצור כפוף, **מסודק** 
*עיצור מכתשי, **מסודק** [] קובץ:Alveolar_ejective_plosive.ogg
*עיצור שיני, **מסודק** 
*עיצור דו-שפתי, **מסודק** [] קובץ:Bilabial_ejective_plosive.ogg

### שורקים מסודקים
*עיצור מכתשי-חכי, חוכך שורק, **מסודק** [] קובץ:Alveolo-palatal_ejective_fricative.ogg
*עיצור כפוף, חוכך שורק, **מסודק** [] קובץ:Retroflex_ejective_fricative.ogg
*עיצור בתר-מכתשי שורק, חוכך, **מסודק** [] קובץ:Palato-alveolar_ejective_fricative.ogg
*עיצור מכתשי, חוכך שורק, **מסודק** [] קובץ:Alveolar_ejective_fricative.ogg
*עיצור שיני, חוכך שורק, **מסודק** [s̪ʼ]

### חוככים מסודקים
*עיצור לועי, חוכך, **מסודק** [] קובץ:Pharyngeal_ejective_fricative.ogg
*עיצור ענבלי, חוכך, **מסודק** [] קובץ:Uvular_ejective_fricative.ogg
*עיצור וילוני, חוכך, **מסודק** [] קובץ:Velar_ejective_fricative.ogg
*עיצור חכי, חוכך, **מסודק** [çʼ]
*עיצור מכתשי, חוכך, **מסודק** [θ̱ʼ]
*עיצור שיני, חוכך, **מסודק** [] קובץ:Dental_ejective_fricative.ogg
*עיצור שפתי-שיני, חוכך, **מסודק** [] קובץ:Labiodental_ejective_fricative.ogg
*עיצור דו-שפתי, חוכך, **מסודק** [ɸʼ]

#### חוככים צידיים מסודקים
*עיצור וילוני, חוכך צידי, **מסודק** [ʟ̝̊ʼ]
*עיצור חכי, חוכך צידי, **מסודק** [ʎ̝̥ʼ]
*עיצור כפוף, חוכך צידי, **מסודק** [ɬ̢ʼ]
*עיצור מכתשי, חוכך צידי, **מסודק** [] קובץ:Alveolar_lateral_ejective_fricative.ogg
*עיצור שיני, חוכך צידי, **מסודק** [ɬ̪ʼ]

### שורקים מחוככים מסודקים
*עיצור מכתשי-חכי, מחוכך שורק, **מסודק** [ʨʼ]
*עיצור כפוף, מחוכך שורק, **מסודק** 
*עיצור בתר-מכתשי, מחוכך שורק, **מסודק** [] קובץ:Palato-alveolar_ejective_affricate.ogg
*עיצור מכתשי, מחוכך שורק, **מסודק** [] קובץ:Alveolar_ejective_affricate.ogg
*עיצור מכתשי, מחוכך שורק, **מסודק** [ʼʦ̪]

### מחוככים מסודקים
*עיצור ענבלי, מחוכך, **מסודק** [] קובץ:Uvular_ejective_affricate.ogg
*עיצור וילוני, מחוכך, **מסודק** [] קובץ:Velar_ejective_affricate.ogg
*עיצור חכי, מחוכך, **מסודק** [cçʼ]
*עיצור מכתשי, מחוכך, **מסודק** [tθ̱ʼ]
*עיצור שיני, מחוכך, **מסודק** [t̪θʼ]

#### מחוככים צידיים מסודקים
*עיצור וילוני, מחוכך צידי, **מסודק** [] קובץ:Velar_lateral_ejective_affricate.ogg
*עיצור חכי, מחוכך צידי, **מסודק** [cʎ̝̥ʼ]
*עיצור מכתשי, מחוכך צידי, **מסודק** [] קובץ:Alveolar_lateral_ejective_affricate.ogg

## ראו גם
*עיצורים נחציים

קטגוריה:ערכים שבהם תבנית בריטניקה אינה מתאימה
מסודקים